**Themâu i sesiynau**

**Thema 1** Y gwerthoedd sy’n sail i ofal cymdeithasol

 Beth yw ystyr ‘canoli ar yr unigolyn’ yn ymarferol?

Pa fodel o ofal cymdeithasol sy’n sicrhau gweithredu hawliau rhywun sydd am gyrchu’r gwasanaeth?

 Sut mae cadw cydbwysedd rhwng grymuso ac ymyrryd?

Beth yw rôl taliadau uniongyrchol mewn gofal cymdeithasol yn y dyfodol?

Beth fedr personoleiddio olygu? All ‘personoleiddio’ fodoli heb farchnadeiddio gofal cymdeithasol?

Beth yw’r modelau gorau am gyflwyno gofal cymdeithasol o safbwynt y defnyddiwr gwasanaeth, darparwr y gwasanaeth ac yn ariannol?

**Thema 2** Technoleg

Pa ddatblygiadau mewn technoleg sydd ar y gorwel, h.y., teleofal, teleiechyd, D.A., robotiaid etc.?

Beth yw eu defnydd posib mewn gofal cymdeithasol?

Beth yw manteision ac anfanteision eu defnyddio?

Beth fyddai’r oblygiadau i’r gweithlu ac ar gyfer cyllido o ymgorffori’r dulliau hyn mewn gofal cymdeithasol?

**Thema 3** Rôl y sectorau anstatudol

Beth yw’r heriau i’r (a) trydydd sector a (b) y sector preifat ar hyn o bryd?

Beth yw’r rôl fwyaf effeithiol i (a) y trydydd sector a (b) y sector preifat mewn perthynas â’r sector statudol mewn cyflwyno gofal cymdeithasol?

 Beth fedr (a) y trydydd sector a (b) y sector preifat gynnig na all y sector statudol gynnig a vice versa?

Os bydd (a) y trydydd sector neu (b) y sector preifat i chwarae rhan o ran cyflwyno ar raddfa fawr, pa gyfrifoldeb sydd gan y sector statudol i alluogi hyn? H.y., comisiynu hygyrch, partneriaeth mewn cynllunio a dylunio gwasanaethau.

A fyddai gan (a) y trydydd sector neu (b) y sector preifat y gallu i gyflwyno ar raddfa fawr dros y tymor hir?

**Thema 4** Dementia a chyflyrau eraill cysylltiedig ag oedran

Beth yw’r rhagolygon am gyffredinolrwydd a digwyddiadau o dementia yng Nghymru?

Pa driniaethau effeithiol sydd ar y gorwel?

Sut y gellid disgwyl i’r triniaethau hyn effeithio ar gyffredinolrwydd a digwyddiadau o dementia yng Nghymru?

Pa wasanaethau sydd eu hangen?

Lle dylai’r cydbwysedd rhwng darparu/cyllido’r gwasanaeth orwedd? Mewn ymyriadau cynnar neu i unigolion gyda chyflyrau datblygedig a dibyniaeth uchel?

Pa gyflyrau eraill cysylltiedig ag oedran sydd angen eu hystyried yn ychwanegol at dementia?

Pa fodelau newydd a blaengar o wasanaethau sydd ar gael neu yn ddichonadwy?

**Thema 5** Recriwtio, hyfforddi a chadw staff

A yw galluedd presennol y gweithlu yn cwrdd â’r angen? Beth fydd ei angen o ran niferoedd a chategorïau o weithwyr i gwrdd ag anghenion y dyfodol?

Beth yw oblygiadau anghenion y dyfodol, h.y., nifer defnyddwyr gwasanaeth, cyllido, modelau newydd o wasanaeth, o ran recriwtio a hyfforddi staff?

Beth sydd angen ei wneud i gadw gweithwyr hyfforddedig/cymwys/profiadol?

**Thema 6** Gweithio’n effeithiol gydag iechyd

 Pa fodelau o integreiddio a ddatblygwyd?

Beth yw’r heriau/rhwystrau ac a oes atebion?

Ar ba lefel y dylai integreiddio gydag Iechyd ddigwydd?

Sut mae modd sicrhau cysondeb gwasanaeth i’r unigolyn, e.e., cartref, seibiant, ysbyty, gofal preswyl a nyrsio?

A ymdriniwyd yn ddigonol â mater llety i bobl fregus a hŷn?

A ddylid wynebu her Unigolion Adnoddau Uchel, ac os felly, sut?

A oes unrhyw gyflyrau, a reolir fel arfer gan y gwasanaethau cymdeithasol, sydd ar hyn o bryd yn gorfod cael eu cyfeirio ymaith o Gymru ond sydd wedi cyrraedd màs critigol yng Nghymru a fyddai’n cyfiawnhau adeiladu darpariaeth arbenigol i Gymru gyfan? Os felly, pa strwythur sydd ar gael i i ddatblygu’r adnodd sydd ei angen yng Nghymru?

**Thema 7** Strwythur y dyfodol

A oes gwell strwythur cyllido a rheoli ar gyfer gwasanaeth gofal cymdeithasol effeithiol ac uchel ei barch yng Nghymru?

Beth yw manteision/anfanteision darpariaeth leol/hynod leol, ac a all rhai gwasanaethau weithio ar lefel genedlaethol?

Yng ngoleuni’r bwriad i integreiddio Iechyd a Gofal Cymdeithasol, sut mae trefnu cyllido dwy gangen y gwasanaethau hyn?

Beth yw’r oblygiadau i staff o ran perthynas waith agosach rhwng Iechyd a Gofal Cymdeithasol?

Pwy ddylai fod yn gyfrifol am ddatblygu a chynnal safonau’r gwasanaeth?

Pa rôl ddylai aelodau etholedig chwarae o ran cyflwyno a chraffu ar iechyd a gofal cymdeithasol yn y dyfodol?

**Thema 8** Cyllid

A fesurwyd faint o angen fydd yn y dyfodol am ofal cymdeithasol?

Beth yw cost cwrdd â’r angen hwnnw o ran cyllido, staffio ac adnoddau?

Pa ran ddylai meini prawf cymhwyster chwarae mewn cefnogi defnyddwyr gwasanaeth?

A ddylid codi tâl o gwbl am wasanaethau gofal cymdeithasol neu a ddylai pob gwasanaeth fod ar gael am ddim pan fydd ei angen?

Pa gostau fyddai’n rhesymol eu pasio ymlaen i ddefnyddwyr gwasanaeth, e.e. ffioedd mynediad i glwb cinio, pryd ar glud, gofal uniongyrchol, costau byw mewn gofal nyrsio neu breswyl?

Os mai gwasanaethau am ddim yw’r argymhelliad, a ddylid ymchwilio i bosibilrwydd cymhwyster preswylio?

 Sut mae dod o hyd i gostau cwrdd ag anghenion a ragwelir?

Dyma themâu’r is-grwpiau:

**Is-grŵp A** Yr iaith Gymraeg

Beth yw cyflwr presennol darparu gofal cymdeithasol yn ddwyieithog?

Beth yw disgwyliadau’r cyhoedd am allu mynd at wasanaethau yn y Gymraeg?

Sut mae galluogi’r gwasanaeth gofal cymdeithasol i fod yn ddwyieithog?

Sut gallwn ni annog mwy o bobl i gyrchu gwasanaethau yn Gymraeg?

Beth yw’r oblygiadau o ran hyfforddi a recriwtio staff?

Oes unrhyw oblygiadau i drefniant y gwasanaeth o ran llwyddo i wneud hyn?

**Is-grŵp B** Gofalwyr

Beth yw’r oblygiadau i rôl gynyddol gofalwyr di-dâl?

Beth yw oblygiadau derbyn gofalwyr fel rhan hanfodol o’r economi gofal cymdeithasol?

Pa gefnogaeth sydd ar gael ar hyn o bryd ac a fedr ymateb yn llawn i hawliau newydd gofalwyr dan Ddeddf Gwasanaethau Cymdeithasol a Llesiant (Cymru) 2014?

**Is-grŵp C** Plant

*Adolygiad o ddeddfwriaeth*

Pa ddeddfwriaeth, yn y DG a Chymru, sy’n ymdrin â gwasanaethau plant?

*Diffiniad o Wasanaethau Plant*

Beth yw’r diffiniad o ‘Wasanaethau Plant’ yng Nghymru?

A ydym yn gweithio gyda’r cysyniad traddodiadol neu â’r cysyniad ehangach a awgrymir yn Neddf Gwasanaethau Cymdeithasol a Llesiant (Cymru) 2014?

Pa gefnogaeth gymdeithasol sydd yn rhan o hyn yn ychwanegol at ddarpariaeth Iechyd a sut maent yn cydweithio?

Pa orgyffwrdd sydd yna rhwng darpariaeth cefnogaeth gymdeithasol a darpariaeth Addysg? Beth yw’r cymhlethdodau?

Pa gyfrifoldeb sydd ar ofal cymdeithasol dros wasanaethau llesiant megis gwasanaethau ieuenctid (hyd at 18), darpariaeth chwarae, etc., a faint o gyfrifoldeb ddylai fod ganddo?

Pa rôl mae cefnogaeth teulu cyfan – neu gefnogaeth a roddir i rieni /gofalwyr o oedolion neu frodyr a chwiorydd– yn chwarae yn narparu pecyn gofal cymdeithasol i blant?

Pa ddarpariaeth sydd i blant â phroblemau iechyd meddwl yng Nghymru?

A oes darpariaeth ddigonol ar gyfer plant mewn ysbytai ac mewn wardiau arbenigol?

*Trydydd sector*

Pa rôl mae’r trydydd sector yn chwarae mewn darpariaeth gofal cymdeithasol i blant yng Nghymru a pha rôl ddylai fod ganddo?

Faint o ddarpariaeth y trydydd sector sy’n hanfodol neu yn cyflwyno gwasanaeth statudol?

Faint o hyn y gellid ei ystyried yn ddarpariaeth ataliol/llesiant? Os felly, pwy ddylai dalu am y gweithgareddau hyn?

Beth yw cyfanswm cost gwasanaethau trydydd sector sy’n cyfrannu at ddarpariaeth gofal cymdeithasol i blant?

*Gwasanaethau ataliol*

Pa fath o wasanaethau y gellid eu galw yn ataliol ac sy’n cael eu darparu gan wasanaethau plant?

Pa gyfran o waith gwasanaethau cymdeithasol statudol sy’n ataliol?

Beth yw lefel y gweithio cydweithredol gydag addysg, tai, gwasanaethau ieuenctid, y trydydd sector?

Beth yw lefel y cyfeirio at waith ataliol gan asiantaethau allanol?

*Trosi*

Pa mor dda mae gwasanaethau yn ymdopi â’r trosi i wasanaethau oedolion?

Faint o ran mae gwasanaethau ataliol yn chwarae a faint ddylent chwarae yn narparu gwasanaethau plant?

Beth yw lefel y cydweithio gydag addysg, tai, gwasanaethau ieuenctid, y trydydd sector?

Beth sydd ar gael ar hyn o bryd mewn gwasanaethau cymdeithasol i ddelio â throsi o wasanaethau plant i wasanaethau oedolion?

A yw agwedd Deddf Gwasanaethau Cymdeithasol a Llesiant at ‘bobl o bob oed’ yn gwella’r broses o drosi?

Pa mor dda mae’n gweithio ar hyn o bryd? Beth yw’r problemau?